Jyllandsposten, 1840-08-21
Nyheds=Post. - Om den Grundtvig-Lindbergske Adresse til Provindsialstændernes Forsamling i Roeskilde, som gaaer ud paa Underskrifter af Absolutismens Ypperlighed, bemærker Khvnsp.: "Det vil mulig derfor heller ikke feile, at der i det Hele fra alle Kanter samles et ikke ubetydeligt Antal Underskrifter paa denne Sløvhedsattest, hvilket er saameget mere sandsynligt, som det paa den ene Side vil være let for de grundtvig-lindbergske Prædikanter, af Absolutismen at vække Mistroe til Nutidens Fremadstræben hos dem, der uden Oplysning og andre Begreber om deres Pligter som Statsborgere, end Begrebet om den blinde Lydighed have hengivet sig i deres jordiske Skjæbne med den Slags Resignation, der kalder Jorden en Jammerdal, og som selv vilde være tilbøielige til at betragte det værste Aag af Magtens Vilkaarlighed som en Himlens prøvende Tilskikkelse til deres Siels Frelse – medens det paa den anden Side vil være ligesaa let at gjøre det indlysende for den desværre endnu store Hob af frygtsom og underdanig Ligegyldige, at de, ved at undertegne et Andragende af den Natur, snarere kunne have Udsigt til at vinde end til at forskjertse nogen allerhøieste Bevaagenhed. Men hvor stort eller hvor ringe et Antal af Underskrifter end dette Foretagende skulde tilveiebringe, saa ville de dog paa Selvstændighedens og Selvtænksomhedens Vægtskaal veie liig Nul, ligesom det hele Andragende til Stænderne som saadant er uden al Betydning. Uden her nærmere at gaae ind paa de Motiver, der kunne have bevæget Lederne af et vist religiøst Parti, som mulig nu meer end nogensinde for kan have Aarsag til at haabe at blive begunstiget, til nu paa eengang at optræde som Hovedstøtter for Absolutismen, skulle vi blot bemærke, at endskjøndt der vistnok hos enhver blot nogenlunde selvstændig Mand vilde udfordres en ubegribelig Resignation til frivillig at underskrive et Andragende som det her omtalte, saa hører der dog endnu en langt større Portion af denne negative Dyd til at fremkomme dermed, og det især for Mænd, der allerede have vundet et Navn ved deres Kundskaber og Talenter, og umuligt kunne andet end indsee, at de ved en saadan Færd kun altfor tydeligt give sig til Priis for Nutidens og Efterverdenens Dom. - Det fortjener ved denne Leilighed at bemærkes, at ligesom Publikum sikkert ikke vil have forglemt hvorledes man for endeel Aar tilbage tillod. sig at ride Fastelavn paa Vesterbro udenfor Hovedstaden, med en udstoppet Personlighed, som havde frappant Lighed, med en vis lyslevende Original, saaledes var nærværende Grundtvig-Lindbergianske Adresse ved et besynderligt Tilfælde først i denne Maaned ogsaa nær ved at undergaae den forunderligste Skjæbne. Adressen var nemlig henlagt til Underskrift paa Adressekontoiret, hos Magisteren og i den Wahlske Boglade. Men hvad skeer Ved Nattetide mellem Kl. 12 ankom den 2den dennes et Læs svingende fuldt af Reisende udenfor den Wahlske Boglade. Der bliver ringet saa umaneerligt, som om det skete efter Jordemoder. Ved den pludselige Aabning styrter nu hele det formummede Reiseselskab ind i Bogladen og forlangte Udlevering af Adressen til Underskrift. Men istedetfor at berige denne dermed, skal der nu være bleven holdt en svær Commerce med dette mærkværdige Actstykke, som nogle paastaae man skal have gjort anhængig ved en Svineblære, for dermed at lade den gaae til Veirs. Endelig forføiede det muntre Selskab sig bort, men kort efter skal den samme Vogn med samme Selskab efter nogen Rundkjørsel atter være ankommen til Bogladen, men uagtet al Rykning i Klokkestrengen var og blev dennegang Gadedøren tillaaset; hvorvidt derfra Touren gik til Magisterens Qvarteer ommelder Beretningen ikke."At det kongelige danske Cancelli ifølge den i dette Blad tidligere fremsatte Annonce, angaaende et Fruentimmers Aflivelse i Skjødstrup, ikke skjønnede, at Sags Anlæg i dette Tilfælde var fornøden, var hvad vi ventede. Man maa imidlertid være Hr. Pastor Kjær Tak skyldig for den omstændelige Fremstilling af denne Begivenhed, om man ogsaa kun deri vilde finde den eensidige Belysning af et Factum, som efter den Paagieldendes Bortgang ei staaer til at modsige. Men ifølge Hr. Kjærs egen Beretning, at maatte true Vedkommende med Anholdelse af Sognefogden m. m., lader hele Begivenheden sig vel forklare. Jøvrigt skulde vi overlade til Hr. Kjærs roligere Overveielse, hvorvidt han som Geistlig i dette Tilfælde havde gjort bedre i at lade Sognefogden, som Stedets Justitsbetjent, foretage hele Udersøgelsen, ligesom den bemærkning i Aarhuus Stiftstidende, at han gik i Kongens og Lovens Navn, vistnok neppe er velvalgte Udtryk. Heller ikke ere de Udtryk videre behagelige fra den geistlige Haand: "at han giver Slip paa den Hævn, som en Dom maaskee kunde yde ham; thi al Hævn er overhovedet en utaalelig Lidenskab, og her er saameget mindre Grund til at nære denne, som Hr. Pastoren dog altfor vel vil kunne indsee, at Annoncen i dette Blad, bemeldte Fruentimmer angaaende, kun er fremkaldt af Medlidenhed med den Ulykkelige, om hvis Aflivelse i Stranden man maatte ønske sig nøiagtigen oplyst, hvilket nu omstændeligen er skeet.